English: I've got the message, Chair; I will be succinct. Thank you, and I'm pleased to contribute to this debate and, indeed, to follow the Minister emeritus - it's always good to listen to what Alun Davies has to say. It did amuse me slightly when you said, Alun, that you hoped you'd have more luck with Rebecca than her predecessor, because her predecessor was, of course, the First Minister, so I imagine that you need to speak to him as well about making sure that some of those issues on sustainability really do factor in the future. Having this debate in advance of the Welsh Government's draft budget-setting process is certainly a different way of doing things; I can't remember when we've had this sort of debate, this sort of discussion before. And looking at the agenda, 2021-22 does in many ways seem a fair way off, but this Senedd can have some input into that process now, and I think it's a good move that we do seek to have some sort of input into that. On the issue that Alun Davies raised about moving to a legislative budget process, this is something that I was open-minded about for a long length of time, but I must admit that as time has gone by the persuasiveness of the argument for a proper finance Bill to vary taxes, and so on, has actually dawned on me as a good way to proceed. As Alun said, this is something that the Finance Committee is looking at now in detail, and it's something that I think that we should do more work on and something that we should recommend as a good way of doing business in the future, particularly as the tax powers of the Assembly bed in and expand. Of course, the difficulty with having this debate at this time, although we do try to have debates as normal as possible, is the backdrop of the pandemic and the nature of the ongoing situation. In terms of the next budget-setting process for the Welsh Government, much is going to depend on what happens over the rest of this year, over the autumn and, indeed, moving through the next years with regard to the pandemic and whether there's a second peak. And of course, aside from that, we do want to build back better, an expression that I used earlier in questions, and I think it's a good one. I think it does explain quite lucidly how we as a Senedd, and how the Welsh Government, should be looking to rebuild the economy. It's not just a question, as was just said, about going back to the old normality. We want to come out of this pandemic building for the future in a more sustainable way than we did in the past, and taking the opportunities that have been presented and not just reacting to some of the challenges, which the Welsh Government has had to. So, the Welsh Government budget should be showing clearly commitments to that process of rebuilding in a sustainable way. The future generations legislation requires that sustainability is at the heart of all aspects of Government workings, including the budget, but too often it isn't. The climate emergency has made this imperative; we often talk about the climate change emergency, but too often it isn't actually an emergency that gets the sort of attention and focus that it should. So yes, these should all be at the heart of the budget-setting process, not just an add-on at the end, but they should feature at the start and throughout. And if the Welsh Government, for whatever good reason, needs to deviate, or feels it needs to deviate from some of those principles, then okay, but we as a Senedd need to be told and it needs to be transparent why that is the case. The next draft budget process has to green the economy as we grow out of the pandemic. I think broadband - I mentioned this earlier; it's going to be my main point today - is absolutely crucial. Yes, we can improve the road network, yes, we can improve the rail network, and these are all things that we should be doing. But if we actually get the broadband and the digital infrastructure right at the start, then we won't need to be creating that same level of capacity and maintaining that same level of capacity that we have in the past. There are still far too many areas of rural Wales that do not have adequate broadband provision. There have been mistakes made in the past in dealing with some of those contracts, and that needs to be put right. I hope that the 2021-22 budget does feature a real determination, at every level and across departments, to get the broadband infrastructure of this country right, to fill the notspots, and to try to get up to 100 per cent coverage as much as possible, but also reliable coverage. I will say, just to bring it to a conclusion, Chair, that in terms of some things the Welsh Conservatives would like to see, well, we've long been arguing for the repurposing of spending to create a COVID economy recovery fund. We'd like to see a £250 million fund that could be used to help towns and communities across Wales. There's also a strong argument, I still say, for scrapping business rates for businesses up to a rateable value of £15,000, to kick-start the economy and to support businesses at this time and to allow them money to invest in their workforce and in the future. We've also said that we would create business-rate-free zones, with a business rate holiday for up to three years for businesses that qualify to go into those areas. Those are just a few areas that we think could go into the next budget. But aside from the actual content of that budget, I think that this is a very good way to proceed. I hope that, in future, we do have more discussions at the very outset of the Senedd budget-setting process, to make sure that the Welsh Government is well aware of the views of this Senedd at the earliest opportunity of forming its budgets.
Welsh: Rwy'n deall, Cadeirydd; byddaf i'n gryno. Diolch, ac rwy'n falch o gyfrannu at y ddadl hon ac, yn wir, i ddilyn y Gweinidog emeritws - mae bob amser yn dda gwrando ar yr hyn sydd gan Alun Davies i'w ddweud. Roedd yn ddoniol braidd pan ddywedsoch chi, Alun, eich bod yn gobeithio y caech chi fwy o lwyddiant gyda Rebecca na'i rhagflaenydd, gan mai ei rhagflaenydd, wrth gwrs, oedd y Prif Weinidog, felly rwy'n tybio y bydd angen i chi siarad ag ef hefyd ynghylch gwneud yn siŵr bod rhai o'r materion hynny ynglŷn â chynaliadwyedd yn wirioneddol gyfrif yn y dyfodol. Mae cael y ddadl hon cyn proses Llywodraeth Cymru o bennu'r gyllideb ddrafft yn sicr yn ffordd wahanol o wneud pethau; nid wyf i'n cofio pryd yr ydym ni wedi cael y math hwn o ddadl, y math hwn o drafodaeth o'r blaen. Ac wrth edrych ar yr agenda, mae 2021-22 yn ymddangos yn bell i ffwrdd ar lawer ystyr, ond gall y Senedd hon gyfrannu rhywfaint at y broses honno nawr, ac rwy'n credu ei bod hi'n beth da ein bod ni yn ceisio gwneud rhyw fath o gyfraniad at hynny. O ran y mater a gododd Alun Davies ynghylch symud at broses cyllideb ddeddfwriaethol, mae hyn yn rhywbeth yr oedd gen i feddwl agored yn ei gylch am gyfnod hir, ond mae'n rhaid i mi gyfaddef, wrth i amser fynd heibio, fod cryfder y ddadl dros Fil cyllid priodol i amrywio trethi, ac yn y blaen, wedi fy argyhoeddi ei bod yn ffordd dda o fynd ati. Fel y dywedodd Alun, mae hyn yn rhywbeth y mae'r Pwyllgor Cyllid yn ei ystyried yn fanwl ar hyn o bryd, ac mae'n rhywbeth yr wyf i'n credu y dylem ni wneud mwy o waith arno ac yn rhywbeth y dylem ni ei argymell fel ffordd dda o fynd ati yn y dyfodol, yn enwedig wrth i bwerau trethu y Cynulliad ymsefydlu ac ehangu. Wrth gwrs, yr anhawster o gael y ddadl hon ar hyn o bryd, er ein bod ni yn ceisio cynnal dadleuon mor normal ag sy'n bosibl, yw cefndir y pandemig a natur y sefyllfa sy'n parhau. O ran y broses o bennu'r gyllideb nesaf ar gyfer Llywodraeth Cymru, bydd llawer yn dibynnu ar yr hyn sy'n digwydd dros weddill y flwyddyn hon, yn ystod yr hydref ac, yn wir, wrth symud drwy'r blynyddoedd nesaf o ran y pandemig ac a fydd ail gynnydd sydyn. Ac wrth gwrs, ar wahân i hynny, rydym ni yn awyddus i ail-adeiladu yn well, ymadrodd a ddefnyddiais yn gynharach yn y cwestiynau, ac sy'n un da yn fy marn i. Rwy'n credu ei fod yn esbonio'n gwbl eglur sut y dylem ni fel Senedd, a sut y dylai Llywodraeth Cymru, geisio ailadeiladu'r economi. Mae'n fwy na dim ond mater, fel sydd newydd gael ei ddweud, o fynd yn ôl at yr hen normalrwydd. Rydym ni'n awyddus i ddod allan o'r pandemig hwn drwy adeiladu ar gyfer y dyfodol mewn modd mwy cynaliadwy nag a wnaethom ni yn y gorffennol, a manteisio ar y cyfleoedd sydd wedi eu cyflwyno ac nid ymateb yn unig i rai o'r heriau, fel y mae Llywodraeth Cymru wedi gorfod ei wneud. Felly, dylai cyllideb Llywodraeth Cymru fod yn dangos ymrwymiadau clir i'r broses honno o ailadeiladu mewn modd cynaliadwy. Mae deddfwriaeth cenedlaethau'r dyfodol yn ei gwneud yn ofynnol bod cynaliadwyedd yn ganolog i bob agwedd ar waith y Llywodraeth, gan gynnwys y gyllideb, ond yn llawer rhy aml nid fel yna y mae hi. Mae argyfwng yr hinsawdd wedi gwneud hyn yn hanfodol; byddwn yn aml yn sôn am yr argyfwng newid yn yr hinsawdd, ond yn rhy aml, nid yw'n argyfwng sy'n cael y math o sylw a phwyslais y dylai eu cael mewn gwirionedd. Felly ie, dylai'r rhain i gyd fod wrth wraidd y broses o bennu cyllideb, nid dim ond yn ychwanegiad ar y diwedd, dylen nhw gael eu cynnwys ar y dechrau a thrwy gydol y broses. Ac os, am ba reswm da bynnag, bydd angen i Lywodraeth Cymru wyro, neu'n teimlo bod angen iddi wyro oddi wrth rai o'r egwyddorion hynny, yna iawn, ond mae angen i ni fel Senedd gael gwybod am hyn ac mae'n rhaid iddo fod yn dryloyw pam mae hynny'n digwydd. Mae'n rhaid i broses y gyllideb ddrafft nesaf wneud yr economi yn fwy gwyrdd wrth i ni ail-godi o'r pandemig. Rwy'n credu bod band eang - fe wnes i sôn am hyn yn gynharach; dyma fydd fy mhrif sylw heddiw - yn gwbl hanfodol. Gallwn, fe allwn ni wella'r rhwydwaith ffyrdd, gallwn, fe allwn ni wella'r rhwydwaith rheilffyrdd, ac mae'r rhain i gyd yn bethau y dylem ni fod yn eu gwneud. Ond os byddwn ni'n cael y band eang a'r seilwaith digidol yn iawn ar y dechrau, yna ni fydd angen i ni greu yr un lefel o gapasiti a chynnal yr un lefel o gapasiti ag yr ydym ni wedi gwneud yn y gorffennol. Mae llawer gormod o ardaloedd yng Nghymru wledig o hyd heb ddarpariaeth band eang ddigonol. Mae camgymeriadau wedi eu gwneud yn y gorffennol wrth ymdrin â rhai o'r contractau hynny, ac mae angen cywiro hynny. Rwy'n gobeithio bod cyllideb 2021-22 yn cynnwys penderfyniad gwirioneddol, ar bob lefel ac ar draws adrannau, i gael seilwaith band eang y wlad hon yn iawn, i ddarparu ar gyfer y mannau gwan, ac i geisio cael hyd at 100 y cant o signal gymaint ag y bo modd, ond signal dibynadwy hefyd. Byddaf i yn dweud, i ddod i gasgliad, Cadeirydd, o ran rhai o'r pethau yr hoffai'r Ceidwadwyr Cymreig eu gweld, wel, rydym ni wedi bod yn dadlau ers tro bod angen ailgyfeirio gwariant er mwyn creu cronfa adfer yr economi ar ôl COVID. Hoffem ni weld cronfa o £250 miliwn y gellid ei defnyddio i helpu trefi a chymunedau ledled Cymru. Mae dadl gref hefyd, rwy'n dal i ddweud, dros ddileu ardrethi busnes i fusnesau hyd at werth ardrethol o £15,000, i roi hwb i'r economi ac i gefnogi busnesau ar yr adeg hon a rhoi arian iddyn nhw fuddsoddi yn eu gweithlu ac yn y dyfodol. Rydym ni hefyd wedi dweud y byddem ni'n creu parthau sy'n rhydd rhag ardrethi busnes, gyda gwyliau ardrethi busnes am hyd at dair blynedd ar gyfer busnesau sy'n gymwys i fynd i'r parthau hynny. Dim ond rhai meysydd yw hynny yr ydym ni'n credu y gellid eu cynnwys yn y gyllideb nesaf. Ond ar wahân i gynnwys gwirioneddol y gyllideb honno, rwyf i'n credu bod hon yn ffordd dda iawn o symud ymlaen. Rwy'n gobeithio, yn y dyfodol, y byddwn yn cael mwy o drafodaethau ar ddechrau'r broses o bennu cyllideb y Senedd, er mwyn sicrhau bod Llywodraeth Cymru yn ymwybodol iawn o safbwyntiau'r Senedd hon ar y cyfle cyntaf i lunio'i chyllidebau.